Masjid Hashim Yahaya

Masjid Hashim Yahaya merupakan sebuah masjid di Daerah Timur Laut, Pulau Pinang. Negeri Pulau Pinang terbahagi kepada enam daerah pentadbiran agama. Masjid ini terletak di Jalan Perak, Pulau Pinang, Malaysia. Nama asal Jalan Perak ialah Kampung Dodol. Lokasi yang berhampiran masjid ini ialah  , Taman Perak, Kampung Makam, Jalan Ayer Itam, Taman Kampar, Taman Abidin, Taman Free School, Jalan Kampung Jawa dan dsb.

                                                                                    JAWATANKUASA MASJID JAMEK HASHIM YAHAYA
                                                                                                                           Pengerusi
                                                                                                       Tuan Haji Roslan Bin Haji Yusoff
                                                                                                                   Timbalan Pengerusi
                                                                                                           Hj. Abdul Razak Bin Mansor
                                                                                                                         Setiausaha
                                                                                                             Zambri Bin Abdul Rahman
                                                                                                                          Bendahari
                                                                                                      Kadersa Merican Bin Isahak Merican

Nama tuan tanah dan pemilik Masjid Hashim Yahaya ialah Hashim Meena Merican Bin Yahaya Merican. Keluarga Merican berasal dari selatan India. Mereka telah berdagang ke seluruh pelosok dunia. Melalui hasil dagangan, mereka telah membina masjid, membeli tanah-tanah dan telah mewakafkan untuk orang Melayu di Pulau Pinang. Antara tempat yang telah diwakafkan ialah Kampung Makam, Kampung Dodol dan Kampung Baru.Keluasan tanah wakaf Masjid Hashim Yahaya ialah sebanyak 15 ekar, lebih kurang 100 buah rumah.

Ubah suai
Masjid ini mula dibina pada 1876 (1862 ?) dan dinaik taraf tiga kali sehinggalah tahun 1978 dan mengekalkan rupa bentuknya sehingga sekarang. Pada 8 Oktober 1979, Tunku Abdul Rahman telah meletakkan batu asas pembinaan semula masjid ini. Tengku Razaleigh Hamzah selaku Menteri Kewangan Malaysia telah membuka masjid ini secara rasmi pada 30 Januari 1981.

Masjid ini mempunyai 10,000 anak kariah dari Kampung Dodol, Kampung Masjid, Taman Nusantara, Jalan Makloom, dan Taman Zainal Abidin. CCTV dengan kos RM11,000  telah dipasang di masjid ini , ditanggung oleh Ahli Dewan Undangan Negeri (ADUN) Datok Keramat, Jagdeep Singh Deo. 

Pada 8 November 1965, pertandingan bacaan al Quran telah diadakan di masjid ini . Pertandingan ini anjuran Ikatan Amal Belia pada 21 November 1965. Pada 20 November 1965 diadakan sambutan ulang tahun wafatnya Nabi Muhamad. Turut hadir ialah Yang di-Pertua Dewan Undangan Negeri Pulau Pinang, Tuan Haji Suleiman bin Haji Ahmad dan Ketua Muslimat Parti Islam Se-Malaysia (PAS) Pulau Pinang, Ustazah Salmah binti Sheik Hussain.

Rujukan

Hashim Yahaya